OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 119/14/7707	Prešov 04.05.2016 
EEČ: 2-58-166-2016

U Z N E S E N I E

Trestná vec:	obv. XXXXX a spol. 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinení:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

2.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

3.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Prešov zo dňa 9.7.2014 spisová značka 3 Pv 119/14/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

- dňa 03.12.2013, v čase okolo 13:50 hod., v katastrálnom území obce XXXXX, okres XXXXX, z pozemku patriaceho do lesného pôdneho fondu zapísaného na LV „KN“ E XXXXX, s parcelným číslom XXXXX, v časti lesa nad rómskou osadou, za účelom zabezpečenia si dreva na kúrenie a varenie, bez povolenia na zber alebo výrub drevnej hmoty, po vzájomnej dohode, pozbierali ako pozostatok po predchádzajúcej ťažbe konarinu stromov druhu Hrab obyčajný („Carpinus betulus“) o celkovom objeme 0,58 m3 drevnej hmoty, túto sekerami ktoré si zo sebou priniesli porúbali na menšie kusy, naložili na vozík a ťahali domov, pričom však boli prichytení hliadkou Okresného riaditeľstva policajného zboru, Obvodného oddelenia v Jarovniciach, čím takto spôsobili ku škode XXXXX škodu v sume 15,08,- €. 

Uznesením prokurátora Okresnej prokuratúry Prešov zo dňa 9.7.2014, spisová značka 3 Pv 119/14/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
2.	XXXXX, dátum narodenia: XXXXX  
	12 mesiacov
3.	XXXXX, dátum narodenia: XXXXX  
	12 mesiacov
 
Odôvodnenie:

Poverený príslušník Okresného riaditeľstva policajného zboru, Obvodného oddelenia v Jarovniciach (ďalej len „policajt“), uznesením sp. zn. ORP-78/JA-PO-2014 z 07.02.2014, podľa § 206 ods. 1 Trestného poriadku vzniesol XXXXX a spol. obvinenie pre skutok z 03.12.2013, kvalifikovaný podľa §§ 20 k 212 ods. 2 písm. d) Trestného zákona ako prečin krádeže spolupáchateľstvom, ktorí obvinení spáchali tak, že
- dňa 03.12.2013, v čase okolo 13:50 hod., v katastrálnom území obce XXXXX, okres XXXXX, z pozemku patriaceho do lesného pôdneho fondu zapísaného na LV „KN“ E XXXXX, s parcelným číslom XXXXX, v časti lesa nad rómskou osadou, za účelom zabezpečenia si dreva na kúrenie a varenie, bez povolenia na zber alebo výrub drevnej hmoty, po vzájomnej dohode, pozbierali ako pozostatok po predchádzajúcej ťažbe konarinu stromov druhu Hrab obyčajný („Carpinus betulus“) o celkovom objeme 0,58 m3 drevnej hmoty, túto sekerami ktoré si zo sebou priniesli porúbali na menšie kusy, naložili na vozík a ťahali domov, pričom však boli prichytení hliadkou Okresného riaditeľstva policajného zboru, Obvodného oddelenia v Jarovniciach, čím takto spôsobili ku škode XXXXX škodu v sume 15,08,- €.

Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 09.07.2014 bolo vo veci vydané rozhodnutie podľa § 216 ods. 1 Trestného poriadku, ktoré vo vzťahu k všetkým obvineným nadobudlo právoplatnosť dňa 22.07.2014. Predmetným rozhodnutím bolo trestné stíhanie všetkých troch obvinených podmienečne zastavené, pričom podľa § 216 ods. 2 Trestného poriadku bola všetkým trom obvineným určená skúšobná doba v trvaní 12 resp. 18 mesiacov.
	
Obvineným neboli rozhodnutím prokurátora o podmienečnom zastavení trestného stíhania, počas skúšobnej doby, uložené žiadne obmedzenia alebo povinnosti. 

Skúšobná doba podmienečného zastavenia trestného stíhania uplynula u všetkých troch obvinených dňa 22.07.2015 resp. 22.01.2016.

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 2Pr/43/2016 vyžiadané správy o povesti obvinených z miesta bydliska, obvodného úradu a príslušného obvodného oddelenia policajného zboru a vo vzťahu k osobám obvinených boli zároveň aktualizované odpisy registra trestov. Z týchto materiálov bolo zistené, že všetci traja obvinení viedli počas skúšobnej doby podmienečného zastavenia trestného stíhania riadny život, kde žiadneho protiprávneho konania sa v skúšobnej dobe podmienečného zastavenia trestného stíhania nedopustili. 

Vzhľadom na vyššie uvedené skutočnosti bolo potrebné rozhodnúť o tom, že všetci traja obvinení sa osvedčili v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem všetkých troch obvinených o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku). 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Jozef Kočan
prokurátor